Diari Oficial de la Generalitat Valenciana


Sumari del DOGV 3062, del 22-08-1997 (1997/9567)

RESOLUCIÓ de 12 de febrer de 1997, de la Direcció General de Treball, per la qual es disposa el registre i publicació de l'acord sobre règim salarial aplicable a l'empresa Grupo G. Protección y Seguridad, SA.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3062

Data del DOGV
:   22-08-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/9567


Data del document
:   12-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 12 de febrer de 1997, de la Direcció General de Treball, per la qual es disposa el registre i publicació de l'acord sobre règim salarial aplicable a l'empresa Grupo G. Protección y Seguridad, SA,  
Vist el text de l'acord sobre règim salarial aplicable a l'empresa Grupo G. Protección y Seguridad, SA., presentat davant aquesta Direcció General el dia 31 de gener de 1997, subscrit per la representació dels treballadors i de l'empresa en data 12 de desembre de 1996 sobre règim salarial aplicable, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1.040/1981, de 22 de maig, sobre Registre i Dipòsit dels Convenis Col·lectiu de Treball, aquesta Direcció General de Treball, d'acord amb les competències que té transferides segons el Reial Decret 4.105/1982, de 29 de desembre, resol:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora i dipòsit del text original de l'acord.  
Segon  
Disposar-ne la publicació en el Diari Oficial de la Generalitat Valenciana.  
València, 12 de febrer de 1997.- El director general de Treball: José Luis Colvée Millet.  
«Acord d'empresa pel qual es declara la no-aplicació del règim salarial contingut en el Conveni Col·lectiu Nacional d'Empreses de Seguretat (BOE núm. 106, dimecres 4 de maig de 1994) i es determinen les noves condicions salarials que han de regir en l'empresa Grupo G Protección y Seguridad, SA.  
Reunides, d'una part la representació dels treballadors de la mercantil Grupo G Protección y Seguridad, SA, i de l'altra la direcció d'aquesta, manifesten:  
1. L'article 82 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, estableix que els convenis col·lectius d'àmbit superior a l'empresa establiran les condicions i els procediments pels quals podria no aplicar-se'n el règim salarial a les empreses l'estabilitat econòmica de les quals poguera resultar danyada com a conseqüència d'aquesta aplicació. Aquest precepte continua que, si els esmentats convenis col·lectius no contenen l'esmentada clàusula de no-aplicació, aquesta última solament podrà produir-se per acord entre l'empresari i els representants dels treballadors quan així ho requerisca la situació econòmica de l'empresa.  
2. El conveni col·lectiu aplicable a l'empresa Grupo G Protección y Seguridad, SA, és el Conveni Col·lectiu Nacional d'Empreses de Seguretat, ja que es tracta d'una empresa de vigilància i seguretat.  
3. L'esmentat conveni col·lectiu no disposa en tots els seus articles del procediment establit perquè una empresa com la signatària ací puga efectuar l'anomenada desvinculació salarial, per la qual cosa, per a aquesta finalitat, és d'aplicació el procediment subsidiari establit en l'Estatut dels Treballadors ja assenyalat.  
4. Ambdues parts declaren expressament de no-aplicació el règim salarial establit en el Conveni Col·lectiu Nacional per a les Empreses de Seguretat publicat en el Boletín Oficial del Estado de 4 de maig de 1994, atés que la contínua aplicació d'aquest danyaria l'estabilitat econòmica de l'empresa i, per descomptat, el manteniment tant a nivell de l'ocupació com de l'activitat actual.  
De conformitat amb allò manifestat, ambdues parts regularan mitjançant aquest acord la determinació de les noves condicions salarials en l'àmbit de l'empresa Grupo G Protección y Seguridad, SA.  
5. En aplicació del que s'ha manifestat anteriorment i dels preceptes ja esmentats, les parts signants d'aquest acord que acrediten posseir la representativitat exigida per la llei pel fet d'haver complit els requisits legals,  
ACORDEN  
Primer  
Ambdues parts acorden declarar expressament de no-aplicació el règim salarial establit en el Conveni Col·lectiu Nacional per a les Empreses de Seguretat publicat en el Boletín Oficial del Estado de 4 de maig de 1994, atés que la contínua aplicació d'aquest danyaria l'estabilitat econòmica de l'empresa i, per descomptat, el manteniment tant a nivell de l'ocupació com de l'activitat actual.  
Segon  
Ambdues parts resolen determinar en aquest acord el nou règim salarial que serà d'aplicació en la mercantil Grupo G Protección y Seguridad, SA, règim salarial determinat pels següents articles:  
Article 1. Retribucions  
Les retribucions del personal comprés en l'àmbit d'aplicació d'aquest acord estaran constituïdes pel salari global que inclou tots els conceptes salarials i en tot moment corresponent a la jornada de treball, inclosos els treballs en horari nocturn.  
La taula salarial aplicable durant l'any 1996 i següents als treballadors de l'empresa Grupo G Protección y Seguridad, SA, es determina en l'annex I d'aquest acord. Anualment s'incrementaran les taules salarials en l'índex de preus al consum establit pel Govern per a l'esmentat any.   
El pagament del salari s'efectuarà per mesos vençuts i es farà efectiu el dia 15 de cada mes, i si és festiu, el posterior hàbil.  
Article 2. Bestretes  
El treballador tindrà dret a rebre bestretes a compte pel treball ja realitzat, sense que es puga superar el 80% de l'import del seu salari meritat, després de la justificació prèvia de la necessitat.  
Article 3. Estructura salarial  
L'estructura salarial que tindran les retribucions des de l'entrada en vigor d'aquest acord serà la següent:  
a) Sou base.  
b) Complements:  
1. Personals:  
Antiguitat.  
2. De lloc de treball:  
Perillositat.  
Plus de responsable d'equip.  
3. Quantitat o qualitat de treball:  
Hores extraordinàries.  
4. De venciment superior al mes:  
Gratificació de Nadal.  
Gratificació d'estiu.  
5. Indemnitzacions o bestretes:  
Plus de distància i transport.  
Plus de manteniment de vestuari.  
Dietes.  
Article 4. Sou base  
S'entendrà per tal la retribució corresponent en cadascuna de les categories professionals a una activitat normal durant la jornada de treball fixada en aquest conveni. El sou base s'entendrà sempre referit a una jornada laboral de 1.809 hores anuals. Si per acord particular de l'empresa amb els seus operaris es treballara la jornada amb horari restringit, el sou base serà divisible per hores, i es pagarà el que corresponga.  
Article 5. Complement personal: antiguitat  
Es pacta expressament la supressió d'aquest complement per a tots aquells treballadors que a l'entrada en vigor d'aquest acord no el perceberen.   
Es tindrà dret a aquest complement en aquells supòsits que el treballador ja el gaudira a l'entrada en vigor d'aquest acord, o si ja el percebera en virtut de pacte particular amb una altra empresa i tinguera dret a ingressar en Grupo G Protección y Seguridad, SA, per causa legal (subrogació), produint-s'hi des d'aquest moment la compensació i absorció d'aquest.  
En tot cas, quan s'hi tinga dret, el complement d'antiguitat tindrà un màxim del 25% sobre el salari base.  
Article 6. Complements de lloc de treball  
A) Perillositat: el personal operatiu i de comandaments intermedis que, per l'especial comesa de les seues funcions, preste els seus serveis en un lloc on estiga obligat per disposició legal a portar una arma de foc, percebrà mensualment el complement salarial indicat en l'annex I d'aquest acord. Aquest plus només es meritarà en els serveis efectivament prestats amb l'arma reglamentària.  
El plus de perillositat s'entendrà sempre referit a la jornada legal establida. Si per acord particular de l'empresa amb els seus operaris es treballa la jornada amb horari restringit, el plus de perillositat serà divisible per hores, i es pagarà el que corresponga.  
B) Plus de responsable d'equip: es pagarà al treballador que, a més de realitzar les tasques pròpies de la seua categoria, desenvolupe una tasca de coordinació, distribuint el treball i indicant com realitzar-lo, confeccionant els informes oportuns, les anomalies o incidències que es produïsquen en els serveis en absència de l'inspector o d'un altre cap, i tinga la responsabilitat d'un equip de persones. El personal que exercisca funcions de responsable d'equip percebrà per aquest concepte un plus de 10.000 pessetes per mes, mentre tinga aquestes funcions assignades i les realitze, sense que en corresponga per tant la meritació durant el mes de vacances.  
Article 7. Complement de quantitat o qualitat: hores extraordinàries  
Tindran la consideració d'hores extraordinàries totes les que superen la jornada anual establida, amb els màxims que estipule la legislació vigent.  
L'import de l'hora extraordinària no merita cap tipus de plus per ella mateixa, ja es realitze en dia laborable o festiu, i serà igual a allò establit en les taules salarials adjuntes per categoria; el seu càlcul es realitzarà sobre la columna de salari base més antiguitat, si s'escau, sense tenir en compte la resta dels complements salarials o extrasalarials.  
Les hores extraordinàries podran ser compensades amb períodes de descans en el moment que per organització de l'empresa es puguen gaudir.  
Article 8. Complement de venciment superior al mes  
El personal de Grupo G Protección y Seguridad, SA, tindrà dret a percebre únicament dues gratificacions extraordinàries, que es pagaran prorratejades mensualment i seran sobre el salari base més l'antiguitat, si s'escau.  
Article 9. Complements d'indemnització o bestretes  
A) Plus de distància i transport: s'estableix com a compensació a les despeses de desplaçament i mitjans de transport dins de la localitat, i també des del domicili als centres de treball i la tornada des d'aquests. La quantia en còmput anual i redistribuïda en onze pagues s'estableix en la columna corresponent en l'annex salarial.  
El plus de distància i transport s'entendrà sempre referit a la jornada anual establida. Si per acord particular de l'empresa amb els seus operaris es treballara la jornada amb horari restringit, el plus de distància i transport serà divisible per hores, i es pagarà el que corresponga.  
B) Plus de manteniment de vestuari: s'estableix com a compensació de despeses que obligatòriament aniran a càrrec del treballador, personal operatiu, per neteja i conservació del vestuari, corretjams, i d'altres peces que componen el seu uniforme, i es considerarà a aquest efecte com indemnització per desgast d'estris i ferramentes. La quantia en còmput anual i redistribuïda en onze pagues, s'estableix en la columna corresponent en l'annex salarial.  
El plus de manteniment de vestuari s'entendrà sempre referit a la jornada anual establida. Si per acord particular de l'empresa amb els seus operaris es treballa la jornada amb horari restringit, el plus de manteniment de vestuari serà divisible per hores, i es pagarà el que corresponga.  
C) Dietes: s'estableix que siga de plena aplicació allò disposat en els articles 37 (desplaçaments) i 38 (import de les dietes) del Conveni Col·lectiu Nacional per a Empreses de Seguretat.  
No obstant això anterior, s'estableixen les següents millores:  
a) Quan el treballador no puga tornar a menjar al seu domicili per encomanar-li l'empresa treballs diferents als habituals, encara que siga dins de la seua localitat, tindrà dret al pagament de la dieta per menjada.  
b) Si per circumstàncies especials les despeses originades pel desplaçament sobrepassen l'import de les dietes, l'excés l'haurà de pagar l'empresa després de la justificació prèvia de les despeses realitzades.  
c) Quan pel caràcter de la funció el treballador haja de desplaçar-se contínuament del seu centre de treball, encara que siga dins de la mateixa localitat, i açò l'impedisca de menjar al seu domicili, l'empresa, després de la justificació prèvia, li cobrirà les despeses d'aquests desplaçaments per un mínim de 1.000 pessetes garantides.  
Article 10. Vacances  
Les vacances anuals seran d'un import igual al salari base més l'antiguitat, si s'escau.   
Article 11. Treball nocturn  
El treball nocturn no merita plus per ell mateix, ja que s'ha tingut en compte aquesta circumstància a l'hora d'establir-hi el salari base.  
Article 12. Compensació econòmica  
Es declaren expressament d'aplicació el règim i la quantia de la compensació econòmica establida en l'article 45 del Conveni Col·lectiu Nacional d'Empreses de Seguretat, pel que fa als treballadors que realitzen la jornada laboral la nit del 24 al 25 de desembre, i també la nit del 31 de desembre a l'1 de gener.   
Article 13  
Les condicions contingudes en aquest acord són compensables i absorbibles respecte de les que regien anteriorment estimades en el conjunt i còmput anual.  
DISPOSICIÓ FINAL  
El règim salarial ací acordat serà d'aplicació a tot el personal de l'empresa Grupo G Protección y Seguridad, SA.  
En els supòsits de subrogació de personal, l'empresa respectarà les condicions econòmiques per les quals es regia l'esmentat personal, si bé aquestes seran absorbides per les establides en aquest acord.  
Tercer  
Ambdues parts manifesten expressament que l'entrada en vigor d'aquest acord serà l'1 de desembre de 1996, independentment de la data de la publicació en el diari oficial que es considere pertinent.  
Aquest acord tindrà una durada de quatre anys a partir de l'entrada en vigor, durant la qual, l'empresa es compromet a portar a terme una política empresarial que permeta l'assumpció en un futur del règim salarial establit en el Conveni Col·lectiu Nacional d'Empreses de Seguretat.  
Qualsevol de les parts podrà sol·licitar a l'altra la revisió d'aquest acord, avisant almenys amb un mes d'antelació al seu venciment.  
Quart  
La direcció de l'empresa i la representació dels treballadors acorden la constitució d'una comissió d'estudi i seguiment d'aquest acord, la funció de la qual en serà la interpretació, i també les variacions que com a conseqüència de noves situacions econòmiques s'adopten sobre el règim salarial ací acordat.  
L'esmentada comissió estarà integrada per un membre de la direcció de l'empresa i un altre membre de la representació dels treballadors. Qualsevol de les parts podrà valer-se en les reunions d'un assessor, amb veu però sense vot, i a càrrec de la part que assessore.  
La comissió haurà de reunir-se a requeriment de qualsevol de les parts signants, després de la convocatòria prèvia a l'altra part mitjançant una carta certificada amb justificant de recepció, i amb una antelació mínima d'una setmana. El pronunciament de la comissió sobre les qüestions que té assignades, quan hagen sigut adoptades per unanimitat, tindrà caràcter vinculant.  
La comissió fixa com a seu de les reunions el domicili de l'empresa Grupo G Protección y Seguridad, SA.